b'\n_START_ARTICLE_\nSS Mont-Blanc\n_START_SECTION_\nOstanki\n_START_PARAGRAPH_\nSS Mont-Blanc je popolnoma raztre\xc5\xa1\xc4\x8dilo; kosi trupa so leteli skoraj 300 m v zrak, drobci pa so nato de\xc5\xbeevali po bli\xc5\xbenji in daljni okolici preko 5 km dale\xc4\x8d. 90-mm top s premca (brez cevi, ki jo je povsem stalilo) je padel na tla blizu jezera Albro, pribli\xc5\xbeno 5,6 km stran od kraja eksplozije, pol tone te\xc5\xbeka palica sidra pa 3,2 kilometra ju\xc5\xbeno pri kraju Armdale. Oba sta zdaj vdelana v spomenike na mestu, kjer sta pristala. Ve\xc4\x8dje \xc5\xa1tevilo kosov so med obnovo na\xc5\xa1li v domovih pre\xc5\xbeivelih. Zdaj jih hrani Atlantski pomorski muzej (Maritime Museum of the Atlantic) v Halifaxu. Poleg tega je ohranjena tablica z imenom Mont-Blanc enega od re\xc5\xa1ilnih \xc4\x8dolnov, ki so ga na\xc5\xa1li naplavljenega na obali 26. decembra.'